પોરબંદરમાં પણ ર૯ બેંકોના ૪૦ બ્રાંચના કર્મચારીઓ હડતાલમાં જોડાયા હતા અને પગાર વધારાની માંગ કરી હતી. સરકારી બેંકના કર્મચારીઓ ઘણા લાંબા સમયથી પગાર વધારાની માંગણી કરી રહયા છે તેમ છતા આ માંગણી સંતોષવામાં નહી આવતા બેંક યુનિયને ૩૦ અને ૩૧ એમ બે દિવસ માટે હડતાલનું એલાન કર્યુ હતુ. જેને પગલે દેશભરના ૧૦ લાખથી પણ વધુ બેંક કર્મચારીઓ હડતાલ ઉપર ઉતરી ગયા છે. પોરબંદર શહેરની વાત કરીએ તો પોરબંદરમાં ર૯ બેંકની ૪૦ બ્રાંચોના કર્મચારીઓ પણ આ હડતાલમાં જોડાયા હતા જેને પગલે પોરબંદરમાં કરોડો રુપિયાનો આર્થિક વ્યવહાર ખોરવાયો હતો. મોરબી શહેર અને ગ્રામ્યની તમામ સરકારી બેંકો બંધ રહી હતી.